Správa zo zahraničnej pracovnej cesty pracovníka PRO MŠVVaŠ SR

1.  Účastník ZPC:              Vladimír Dočkal, doc., PhDr., CSc.
Pracovisko:	Výskumný ústav detskej psychológie a patopsychológie,
		Trnavská 112, 821 02 Bratislava 
Pracovné zaradenie: vedúci výskumný pracovník   
Znalosť jazykov: čeština
2.  Zahraničná pracovná cesta:
Štát: Česká republika
Mesto: Brno
Termín: 29.6. – 1.7.2011
Prijímajúca organizácia: Fakulta sociálních studií Masarykovy univerzity, Joštova 10, Brno
Účel cesty: Aktívna účasť na medzinárodnej konferencii
Cestovné, účastnícky poplatok a ubytovanie hradila vysielajúca organizácia.
3.  Rámcový program pobytu:
V sídle FSS MU na Joštovej 10 v Brne sa v dňoch 29.6.-1.7.2011 konala medzinárodná konferencia Psychologická diagnostika dětí a dospívajících: Výzkum, prevence a školní poradenství.
4.  Stručný priebeh rokovaní, resp.  študijného pobytu:
Rokovanie konferencie prebiehalo každý deň v pléne a v troch paralelných sekciách. Počas troch dní sa vystriedalo šesť sekcií. Zúčastnil som sa plenárnych zasadaní a sekcií Psychologická diagnostika, Nadání a talent, Školně-psychologické otázky a diagnostika a Etické otázky, okrem toho som bol jedným z panelistov plenárnej panelovej diskusie na tému Kvalita diagnostických metód. V rámci sekcií som predniesol referáty Lesk a bieda matematických riešení v psychodiagnostike a Etické problémy identifikácie a výberu nadaných detí.
5.  Odporúčané závery:
Spoľahlivá diagnostika vyžaduje používať moderné, teoreticky podložené nástroje, vypracované alebo adaptované s ohľadom na kultúrny kontext, v ktorom sa majú používať. Je nevyhnutné pripraviť nové i adaptované psychologické testy štandardizované na slovenskú populáciu. Zohľadňovať pri tom odborné, kvalitatívne i etické kritériá, o ktorých sa na konferencii hovorilo.
6.   Prehľad prinesenej dokumentácie a miesto jej uloženia
Priamo z konferencie som nepriniesol žiadne materiály. Dodatočne vyjde postkonferenčný zborník v elektronickej podobe. Uložíme ho v knižnici VÚDPaP.
7.   Osobitne vyhodnotený očakávaný prínos ZPC
Výmena teoretických i praktických poznatkov o práci s psychodiagnostickými metodikami medzi kolegami z ČR, SR a USA.
8.    Spôsob zverejnenia výsledkov ZPC, prenos získaných informácií
Správa zo ZPC bola podaná zamestnávateľovi a zriaďovateľovi, správa pre širšiu odbornú verejnosť bude uverejnená v časopise Psychológia a patopsychológia dieťaťa. 

Súhlasím so zverejnením správy na internete.

Správu vypracoval:          Doc. PhDr. Vladimír Dočkal, CSc.
Dátum: 16.7.2011
Správu schválil:  PhDr. Ľubomír Páleník, CSc., riaditeľ VÚDPaP